เรื่องร้องเรียน (ถนน,ร้องเรียน) วันที่ 2023-10-24 02:58:57 — แขวงสี่พระยา เขตบางรัก จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง  นร02660045133

ขอให้แก้ไขปัญหากลิ่นเหม็นรบกวนจากควันของการสูบกัญชา บริเวณ พื้นที่สาธารณะบนบาทวิถี ถนนศรีเวียง แขวงสีลม เขตบางรัก กรุงเทพมหานคร จุดสังเกต พื้นที่ดังกล่าวจะอยู่ด้านหน้าโรงงานขนมปังปั้นลี่ และอยู่ด้านหลังโรงพยาบาลเลิดสิน และบริเวณดังกล่าวจะมีศาลเจ้า (เป็นของโรงงานขนมปังปั้นลี่) จะพบเห็นตู้แดงของเจ้าหน้าที่ตำรวจสายตรวจประจำสถานีตำรวจนครบาลยานนาวา เนื่องจากผู้ร้องพบเห็นบุคคลเพศชาย (ทราบชื่อเล่น) อายุประมาณ 50 ปี ส่วนสูงประมาณ 170-175 เซนติเมตร ลักษณะรูปพรรณสัณฐาน สมส่วน ผิวสีขาว ทำการสูบกัญชาลักษณะใส่ในมวนบุหรี่ ตั้งแต่ช่วงเวลาประมาณ 07.00 - 08.00 น. และจะทำการการสูบอยู่บริเวณดังกล่าวไปจนถึงช่วงเวลาประมาณ 10.00 - 12.00  น. และตั้งแต่ช่วงเวลาประมาณ  14.00 - 15.00 น.  และจะทำการการสูบอยู่บริเวณดังกล่าวไปจนถึงช่วงเวลาประมาณ  17.00 - 18.00 น. เป็นประจำทุกวัน ส่งผลทำให้ผู้ร้องและประชาชนที่อยู่บริเวณดังกล่าวได้กลิ่นเหม็นรบกวนจากควันของการสูบกัญชาของบุคคลดังกล่าวเป็นอย่างมาก ประกอบกับบริเวณดังกล่าวมีร้านอาหารที่เปิดจำหน่ายอาหารให้แก่ประชาชนอยู่ร่วมด้วย ซึ่งทำให้ผู้ร้องและประชาชนในพื้นที่ได้รับความเดือดร้อนประมาณ 3-4 หลังคาเรือน เบื้องต้นผู้ร้องเคยแจ้งเรื่องไปยังสถานีตำรวจนครบาลยานนาวา แต่ก็ไม่สามารถแก้ไขปัญหาได้แต่อย่างใด จึงประสงค์ให้หน่วยงานที่เกี่ยวข้องแก้ไขปัญหากลิ่นเหม็นรบกวนจากควันของการสูบกัญชาของบุคคลดังกล่าว

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata